উপজেলার বিভিন্ন চরাঞ্চল ঘুরে দেখা যায়, এ বছর ভাল বৃষ্টিপাত না হলেও চিনা ধানের বাম্পার ফলন হয়েছে। তাই এ ধান চাষিদের মুখে আনন্দের হাসি ফুটে উঠেছে। তাই উপজেলার নদী তীরবর্তী বালুচরের যে দিকেই তাকানো যায় সে দিকেই এখন পাকা চিনা ধানের সমারোহ দেখা যায়। সোনালী পাকা চিনা ধান দেখলে মন জুড়িয়ে যাচ্ছে। পাওরুটি ও বিস্কুট বেকারি ও পোলট্রি খামারের খাদ্য প্রস্তুতকারক প্রতিষ্ঠানে চিনার চালের ব্যাপক চাহিদা থাকায় কৃষকরা এর ভালো বাজার মূল্যও পাচ্ছেন বলে তারা জানিয়েছেন। ফলে প্রতি বছর এ এলাকায় এ ধানের আবাদ বৃদ্ধি পাচ্ছে।